इस शिवलिंग की कथा इस प्रकार है की जब रावण का भगवान श्री राम ने वध किया तो उन्हें ब्रह्म हत्या का पाप लगा क्योकि रावण एक ब्राह्मण था. ब्रह्म हत्या से मुक्ति पाने के लिए श्री राम ने रामेश्वरम लिंग की स्थापना करी जिसके अभिषेक के लिए राम के अनुज लक्ष्मण सभी तीर्थो का पवित्र जल एकत्रित करने लगे. जल एकत्रित करने के दौरान ही लक्ष्मण गुप्त तीर्थ शिवरीनारायण से जल लेकर अयोध्या को निकले परन्तु मध्य मार्ग में ही वे रोगग्रस्त हो गये. रोग से छुटकारा पाने के लिए लक्ष्मण ने शिव की आराधना करी तथा भगवान शिव ने उनकी पूजा से प्रसन्न होकर उन्हें दर्शन दिए. भगवान शिव जिस स्थान पर प्रकट हुए वही पर वे लक्षलिंग के रूप स्थापित हो गए. लक्ष्मण ने लक्षलिंग ( Lakhneshvar Temple shivling ) की पूजा करी जिससे वे रोग मुक्त हो गए तथा उन्हें ब्रह्म हत्या से भी मुक्ति मिली. इसी कारण भगवान शिव का स्वयं प्रकट हुआ शिवलिंग लक्ष्मणेश्वर ( Lakhneshvar Temple shivling ) के नाम से प्रसिद्ध हुआ.